text: 3 min. Barcelona 09/10/2015 00:00
  651x366 Svetlana Aleksiévitx va néixer a Minsk el 1948, ciutat on torna a viure des del 2011. / REUTERS Svetlana Aleksiévitx va néixer a Minsk el 1948, ciutat on torna a viure des del 2011. / REUTERS
  "Actualment el poble rus viu amb un sentiment de derrota. Durant 35 anys m'he ocupat d'estudiar aquesta civilització enorme. Crec que és la meva obligació com a escriptora. Si no entenem què vam fer malament, mai no superarem el nostre passat". Són paraules de l'última guanyadora del premi Nobel de literatura, la periodista i escriptora bielorussa Svetlana Aleksiévitx (Minsk, 1948). El seu nom havia començat a sonar a les travesses de l'edició anterior -que va distingir el francès Patrick Modiano-, però ha sigut aquest any, en plena ràfega de bombardejos russos a Síria, i un dia després de la commemoració de l'assassinat de la periodista Anna Politkóvskaia, que va tenir lloc el 7 d'octubre del 2006, quan l'Acadèmia Sueca s'ha decidit per una autora de qui ha destacat "l'escriptura polifònica" i que els seus llibres són "un monument al patiment i al coratge ambientat als nostres temps".